Warioware, Inc.: Minigame Mania

Wario Ware, Inc. Minigame Mania (Yhdysvalloissa Wario Ware, Inc. Mega Microgame$) on Nintendon vuonna 2003 julkaisema videopeli Game Boy Advancelle.

Pelissä Wario luo videopelifirman WarioWare, Inc. ja  pyytää ystäviään auttamaan tekemään videopelejä. Pelaajan täytyy testata näitä pelejä. Pelit ovat minipelejä, tai oikeammin "mikropelejä" - useimmat peleistä eivät kestä muutamaa sekuntia pitempään. Pelejä tulee aina vain nopeutuvana sarjana. Yksittäisissä peleissä ei ole mitään ohjeita, joten tarkoituksena on paitsi pysyä vauhdissa mukana, myös keksiä nopeasti, miten pelejä oikeasti pelataan.

Peli voitti Edge Award -palkinnon Edinburghin kansainvälisillä pelifestivaaleilla vuonna 2004.

Pelin tallennusvälineenä toimii Game Boy Advancen pelikasetti. Peliä voi pelata myös Nintendo DS:ällä ja DS Litellä.

Peli julkaistiin 21. maaliskuuta 2003 Japanissa, 21. toukokuuta Pohjois-Amerikassa ja 23. toukokuuta Euroopassa.

Luokka:Game Boy Advance -pelit
Luokka:Pulmapelit
Luokka:Vuoden 2003 videopelit
Luokka:Wario-pelit

de:WarioWare#WarioWare, Inc.: Minigame Mania